Diari Oficial de la Generalitat Valenciana


Sumari del DOGV 4689, del 11-02-2004 (2004/849)

Informació pública del projecte d'urbanització de la UA Adsubia Rebaldí-5.
--------------------------------------------------------------------------

### Dades del document

Número de DOGV
:   4689

Data del DOGV
:   11-02-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/849


Organisme emissor
:   Ajuntament de Xàbia

Tipus de document
:   Anunci

Informació pública del projecte d'urbanització de la UA Adsubia Rebaldí-5. [2004/M849]
  
El regidor delegat d'Urbanisme, en data 3 de desembre de 2003, ha dictat, entre altres, la següent resolució:
  
Resolució número 2.197/2003.
  
Presentat projecte d'urbanització de la UA Adsubia Rebaldí-5 per María Isabel Caturla, en representació de Julio Gutiérrez Merino, mitjançant escrit NRE: 4.598, de data 7 d'abril de 2003, sol·licitant la seua tramitació.
  
Atés que després de l'emissió d'informes tècnics, de dates 20 de juny de 2003 per l'ITOPM Pedro Carmona Calero i de data 9 de juliol de 2003 per l'arquitecte tècnic municipal Jaume Roqueta i Alcaraz, es presenta per Francesc Catalá Cholbi projecte d'urbanització modificat i refós mitjançant escrit NRE: 13.573 de data 8 d'octubre de 2003.
  
Vist informe tècnic favorable emés en data 25 de novembre de 2003 per l'arquitecte tècnic municipal Jaume Roqueta i Alcaraz, conformat per Enric Morera i Esteve, arquitecte municipal, condicionat a:
  
El farciment de terres a realitzar en el vial en cul-de-sac projectat haurà de sustentar-se amb murs de formigó revestits de pedra o amb murs de maçoneria de pedra ordinària presa en sec, a la manera tradicional de la zona.
  
Atés que en data 22 d'abril de 1991 el Ple de la corporació va aprovar definitivament el projecte de compensació de les unitats d'execució AR-5 i 6.
  
Que la disposició transitòria sisena de la Llei 6/1994, de 15 de novembre, la missió de la qual és la de resoldre els problemes que susciten aquells procediments iniciats per una llei anterior i que hagen de concloure's per esta, disposa que «Els procediments tendents a aprovar o executar els projectes de reparcel·lació, compensació o expropiació, urbanització... que s'hagueren iniciat a l'empara de l'anterior legislació, es conclouran de conformitat amb ella, excepte desistiment dels qui hagueren promogut la incoació d'estos».
  
Que el dit expedient es va tramitar seguint l'establit en el Text Refós de la Llei sobre Règim del Sòl i Ordenació Urbana, Reial Decret 1.346/1976, de 9 d'abril, legislació de caràcter supletori, i es va elegir en l'execució del planejament el sistema de compensació.
  
Atés que els projectes d'urbanització són figures de planejament que no posseïxen valor normatiu, sinó que són un instrument tècnic d'execució del planejament.
  
Atés que es tracta dels projectes que definixen els detalls tècnics de les obres previstes pels plans, no aportant qüestions de planificació i la seua finalitat és elevar a la pràctica les determinacions dels plans.
  
Atés que estos projectes han de constituir en tot cas, instruments per a l'execució de totes les determinacions que el pla preveja quant a obres d'urbanització, tals com: vialitat, proveïment d'aigua, clavegueram, energia elèctrica, enllumenat públic, telefonia, gas, jardineria i anàlegs.
  
Vist informe jurídic favorable emés per la tècnica d'administració general Alicia Ferrándiz Casal, de data 24 de novembre de 2003.
  
En virtut de les facultats que em conferix la Resolució de l'Alcaldia número 1.049, de data 17 de juny de 2003, sobre delegació d'atribucions, i com a regidor delegat d'Urbanisme, resolc:
  
Primer
  
Sotmetre a informació pública el projecte d'urbanització de la UA AR-5, promogut per Julio Gutiérrez Merino, mitjançant la publicació d'edicte informatiu en el Diari Oficial de la Generalitat Valenciana, al tauler d'anuncis de l'Ajuntament de Xàbia, en un diari de gran difusió de la província, durant el termini de 20 dies, perquè es puguen formular al·legacions.
  
Segon
  
Ordenar la notificació als titulars cadastrals i a aquells interessats que es troben en l'expedient.
  
Cosa que es fa pública perquè en prengueu coneixement.